ชวนเธอออกเดท อยู่ในสายตาเธอ ทำให้เธอรู้สึกพิเศษ
ถึงแม้จะไม่มีวิธีที่ทำให้แน่ใจได้ว่าผู้หญิงชอบคุณนอกจากการถามตรงๆ แต่ก็ยังมีสัญญาณบางอย่างที่สามารถใช้สังเกตได้ว่าเธอชอบคุณมากกว่าเพื่อน หากคุณค่อนข้างมั่นใจหรือแค่สงสัยว่าเธอชอบคุณ คุณก็จะมีความมั่นใจมากขึ้นที่จะขอเธอเป็นแฟน นี่คือสัญญาณที่บ่งบอกว่าเธอชอบคุณ  ถ้าเธอยิ้มให้ทุกครั้งที่คุณเดินเข้าไปหา แสดงว่าเธอชอบที่จะคุยกับคุณ เธอมักจะหัวเราะคิกคักเมื่อเธอคุยกับคุณเสมอ แม้ว่าคุณจะไม่ได้เล่นมุกที่ตลกอะไรมากมายก็ตาม เพื่อนของเธอจะหัวเราะคิกคักหรือหยุดคุยกันทันทีที่คุณเดินผ่าน เธอจะพูดเป็นนัยว่า ถ้ามีแฟนก็คงจะดี หรือถามคุณว่าสุดสัปดาห์นี้ว่างหรือเปล่า เพื่อหวังว่าคุณจะชวนเธอไปเที่ยวที่ไหนสักแห่ง ถ้าคุณต้องการเพิ่มโอกาสสำเร็จในการชวนเธอออกเดท คุณก็ควรจะลองถามเธอในช่วงเวลาและสถานที่ที่คุณทั้งคู่สะดวกมากที่สุด เลือกสถานที่ที่คุณทั้งคู่จะสามารถอยู่ด้วยกันได้สองต่อสอง เพื่อที่เธอจะได้มีเวลาคิด และไม่รู้สึกกดดันจนต้องวิ่งกลับไปหาเพื่อนของเธอ เลือกเวลาที่เธออารมณ์ดีและไม่อยู่ในช่วงรีบเร่งที่จะไปเรียนคาบต่อไป  คุณไม่จำเป็นต้องกังวลมากไปเกี่ยวกับการหาสถานที่ที่ “สมบูรณ์แบบ” หรือสถานที่ที่โรแมนติกเพื่อใช้ชวนเธออกเดท ถ้าคุณรอจังหวะนานเกินไป คุณอาจจะพลาดโอกาสดีๆ ที่จะใช้ถามเธอได้ การถามเธอที่ระเบียงทางเดินหลังจากโรงเรียนเลิกแล้วก็เป็นความคิดที่ดี ตราบใดที่มันไม่ทำให้เธอไปซ้อมสาย คุณไม่จำเป็นต้องบอกเธอว่า เธอเป็นผู้หญิงที่สวยที่สุดเท่าที่คุณเคยเห็นมา หรือ คุณไม่สามารถหยุดคิดเรื่องเธอได้เลย แม้ว่านั่นจะเป็นความรู้สึกจริงๆ ของคุณก็ตาม เริ่มทีละน้อยด้วยการบอกเธอว่า คุณคิดว่าเธอน่ารัก และคุณรู้สึกดีที่ได้รู้จักเธอ และถ้าคุณมีอะไรอยากจะพูดอีก คุณก็สามารถพูดออกมาได้เลย แต่คุณไม่ควรใช้เวลาเกินหนึ่งนาที คุณไม่จำเป็นต้องร่ายยาวถึงทุกเหตุผลที่คุณชอบเธอ  พูดว่า “เราแค่อยากจะบอกเธอว่า” เพื่อที่เธอจะได้รู้สึกเขินและให้เวลาคุณมากขึ้นในการบอกความรู้สึกของคุณออกมา นี่เป็นช่วงเวลาที่ดีในการสังเกตการตอบสนองของเธอเช่นกัน  หากเธอเอนตัวเข้ามาใกล้คุณ ยิ้ม หน้าแดงเพราะเขินอาย หรือบอกคุณว่าเธอก็รู้สึกเช่นเดียวกันกับคุณ คุณก็สามารถชวนเธอออกเดทได้ แต่ถ้าเธอหันหลังให้ บอกว่าเธอต้องไปแล้ว หรือแสดงปฏิกิริยาตอบกลับที่ไม่ดีนัก คุณก็ไม่ควรจะทำให้เธออารมณ์เสียมากขึ้นด้วยการชวนเธอออกเดท เมื่อคุณได้บอกเธอไปแล้วว่าคุณรู้สึกอย่างไร คุณก็ควรชวนเธอออกเดทกับคุณ ในโรงเรียนมัธยม การชวนคนออกเดทมักจะหมายถึงการขอคบเป็นแฟน ดังนั้นอย่ากลัวที่จะถามเธอ มองตาเธอและถามเธอด้วยความมั่นใจ อย่ามัวแต่ก้มลงมองพื้นและพึมพำอยู่คนเดียว คุณสามารถซ้อมขอเธอออกเดทได้ที่หน้ากระจก ถ้าวิธีนี้ช่วยให้คุณรู้สึกสบายใจขึ้น แค่ถามเธอง่ายๆ ว่า “เธออยากจะไปเดทกับเราไหม?” เธอจะรู้สึกดีที่คุณพูดตรงๆ และไม่อ้อมค้อม สิ่งสุดท้ายที่คุณต้องทำก็คือ การทำตัวให้เป็นผู้ใหญ่เมื่อคุณชวนเธอออกเดทแล้ว ถ้าเธอตอบตกลงและบอกคุณว่าเธอก็ชอบคุณเหมือนกัน คุณก็ควรจะแสดงให้เธอเห็นว่าคุณดีใจมาก คุณไม่จำเป็นต้องกระโดดโลดเต้นเพื่อแสดงความดีใจนั้น แต่ก็อย่าเก๊กมาดนิ่งจนดูไม่สนใจ การทำให้เธอรู้ว่าเธอมีความหมายกับคุณจะทำให้ความสัมพันธ์ของคุณทั้งสองดำเนินไปได้ด้วยดี  เตรียมแผนการออกเดทไว้ หากเธอพูดว่าเธออยากจะไปเที่ยวกับคุณ คุณสามารถชวนเธอไปดูหนังหรือไปเดินเล่นที่ห้างสรรพสินค้าได้ นี่จะแสดงให้เธอเห็นว่าคุณได้วางแผนเกี่ยวกับการเดทเอาไว้แล้ว ถ้าเธอปฏิเสธ อย่าอารมณ์เสียหรือเดินหนีโดยไม่บอกลา ให้คุณขอบคุณเธอที่ยอมมาคุยกับคุณ และอวยพรให้เธอโชคดี แม้ว่าเธอจะไม่อยากไปเที่ยวกับคุณ แต่เธอก็จะรู้สึกดีที่คุณมีความเป็นผู้ใหญ่อยู่ในตัว ไม่ว่าอะไรจะเกิดขึ้นก็ตาม อย่าจริงจังกับตัวเองหรือความสัมพันธ์มากจนเกินไป วัยมัธยมเป็นช่วงเวลาที่ดีในการสร้างประสบการณ์ความรักโดยไม่จำเป็นต้องคิดมาก อย่าล่วงเกินเธอหรือจูบเธอระหว่างการออกเดท คุณควรจะให้เกียรติเธอ และอย่าทำให้เธอคิดว่าคุณเป็นพวกชอบฉวยโอกาส คุณควรค่อยๆ ใช้เวลาในการพัฒนาความสัมพันธ์ของคุณทั้งคู่ให้แข็งแรงและมั่นคง ถ้าคุณต้องการหาแฟนสาวในโรงเรียน สิ่งแรกที่คุณต้องทำก็คือ ทำให้เธอสังเกตเห็นคุณ คุณจะไม่สามารถทำให้เธอเป็นแฟนคุณได้ หากเธอไม่รู้เลยว่าคุณคือใคร เพื่อที่จะทำให้เธอสังเกตเห็นคุณได้ สิ่งที่คุณต้องมีจึงไม่ใช่แค่การแต่งกายที่ดูสะอาดสะอ้าน รูปร่างที่ดี และรอยยิ้มบาดใจเพียงเท่านั้น แต่คุณควรจะหาโอกาสให้เธอเห็นคุณในสภาพที่ดูดีที่สุดอีกด้วย  ถ้าคุณรู้ว่าคุณจะสามารถเจอเธอได้ในเวลาไหนบ้างล่ะก็ ทำตัวให้ดูดีที่สุดเมื่อเวลานั้นมาถึงด้วยล่ะ  แม้ว่าคุณจะกำลังอารมณ์ไม่ดีอยู่ แต่คุณก็ควรพยายามยิ้มออกมาและทำให้บรรยากาศดีขึ้น เพื่อที่เธอจะได้อยากรู้จักคุณ ใช้เวลาอยู่กับเธอ ทำความรู้จักกับเธอ ชวนเธอคุยและแสดงความเป็นมิตร นี่เป็นเรื่องของการสานสัมพันธ์ระหว่างคนสองคน เมื่อคุณอยู่ด้วยกัน ให้คุณพยายามทำความรู้จักเธอให้มากขึ้น ไม่มีใครชอบการสานสัมพันธ์กับคนที่ไม่รู้จักกันหรอกนะ เธอจะไม่รู้สึกประทับใจ หากเธอเห็นคุณหลับในชั่วโมงเรียน หรือเตะตู้เก็บของเพียงเพราะว่ามันเปิดไม่ออก คุณควรจะทำให้เธอรู้สึกสนุกเวลาอยู่ด้วยกันมากกว่า คุณไม่จำเป็นต้องกลายเป็นนักเรียนคนโปรดของครูเพื่อที่จะได้รับความสนใจจากเธอ แต่คุณควรจะทำอะไรบางอย่างเพื่อทำให้เธอรู้จักคุณมากขึ้น ให้เธอเห็นว่าคุณคุยกับเพื่อนๆ ก่อนชั่วโมงเรียนจะเริ่มขึ้น เพื่อที่เธอจะได้รู้ว่าคุณเป็นคนมีมนุษยสัมพันธ์ดี ให้ความสนใจกับชั่วโมงเรียนและตอบคำถามให้ถูกต้อง เพื่อที่เธอจะได้รู้ว่าคุณเป็นคนฉลาด และอย่าแสดงกิริยาหยาบคายกับครูเพียงเพราะอยากทำให้เธอหัวเราะเด็ดขาด  คุณสามารถเล่นมุกตลกในชั้นเรียนเพื่อแสดงออกว่าคุณเป็นคนมีอารมณ์ขันได้ แต่อย่าเล่นมุกที่ทำให้ครูหรือเพื่อนคนอื่นกลายเป็นตัวตลก เพราะจะทำให้เธอคิดว่าคุณเป็นคนนิสัยไม่ดี ถ้าคุณสบตากับเธอหรือเดินเข้าห้องเรียนพร้อมกัน อย่ากลัวที่จะทักเธอว่า “สวัสดี” ถ้าคุณนั่งข้างๆ เธอ คุณสามารถชวนเธอคุยเรื่องทั่วๆ ไปได้ เช่น เธอพร้อมที่จะสอบหรือยัง เธอเข้าใจวิธีทำการบ้านชิ้นนี้ไหม หรือแค่ถามเธอว่า วันนี้เป็นอย่างไรบ้าง คุณสามารถขอให้เธอช่วยอธิบายเรื่องที่เรียนในชั่วโมงเรียน หรือขอให้เธอช่วยติวหนังสือให้คุณ แค่เดินเข้าไปหาเธอและพูดว่า “เราไม่ค่อยเก่งวิชาคณิตศาสตร์เท่าไรน่ะ เธอช่วยติวให้เราหลังเลิกเรียนหน่อยจะได้ไหม?” คุณสามารถสร้างความประทับใจให้แก่เธอได้ ถ้าคุณเจอเธอแถวระเบียงทางเดิน ห้างสรรพสินค้า หรือที่งานปาร์ตี้ คุณไม่จำเป็นต้องตีลังกากลับหลังเพื่อแสดงให้เธอเห็นว่าคุณมีความพิเศษในตัว หากคุณเจอเธอเข้าโดยบังเอิญ อย่ามัวแต่เขินและเอาแต่หลบหน้าเธอเพียงเพราะว่าคุณไม่ได้เตรียมตัวที่จะเจอเธอ แต่ให้คุณเดินเข้าไปทักเธอและถามสารทุกข์สุกดิบแทน  ถ้าคุณเจอเธอที่ระเบียงทางเดิน ให้คุณทักเธอและเดินเข้าไปหาเธอถ้าคุณมีความกล้ามากพอ  ถ้าคุณเจอเธอที่ห้างสรรพสินค้าหรือที่งานปาร์ตี้ ให้เธอเห็นคุณกำลังคุยกับเพื่อนๆ คนรู้จัก หรือผู้หญิงคนอื่น เพื่อทำให้เธอเห็นว่าคุณเป็นคนที่เจ๋งที่สามารถเข้ากับทุกคนได้ คุณอาจจะคิดว่าการเป็นคนที่เป็นมิตร ยิ้มเก่ง หรือสนใจเรื่องผู้หญิงแบบเปิดเผย มันดูไม่เท่ห์เอาซะเลย แต่จริงๆ แล้วมันไม่ใช่แบบที่คุณคิด คุณควรจะยิ้มให้เธอเมื่อเธอเดินเข้ามา และควรจะทำให้เธอเริ่มรู้สึกว่าคุณชอบเธอโดยไม่ปกปิด ดังนั้น ถ้าคุณเจอเธอ ให้คุณส่งยิ้มกว้างให้เธอหรือโบกมือทักทายและถามสารทุกข์สุกดิบ อย่ามัวแต่คิดว่าการที่คุณไม่เมินเฉยกับเธอจะทำให้คุณดูไม่เท่ห์ อย่าลืมว่าผู้ชายส่วนมากในโรงเรียนจะรู้สึกประหม่าเวลาเข้าไปคุยกับผู้หญิง ดังนั้น ถ้าคุณสามารถคุมสติได้และทักทายเธอเหมือนกับเป็นเรื่องปกติ คุณก็จะดูโดดเด่นกว่าผู้ชายคนอื่น การทักทายและการทำให้เธอรู้จักคุณคือวิธีที่ดีในการทำให้เธอสนใจคุณ แต่เมื่อเวลามาถึง คุณก็ควรจะเริ่มคุยกับเธอจริงๆ สักที เธออาจจะรู้สึกชอบคุณได้ หากคุณสามารถคุยกับเธอได้ตลอดจนจบการสนทนา และทำให้เธอรู้สึกสนุก ผ่อนคลายระหว่างที่ได้คุยกัน คุณสามารถทำได้ดังนี้:   เริ่มด้วยการทำให้เธอรู้สึกผ่อนคลาย ให้ความสนใจกับเธอและสบตาเธอโดยไม่ทำให้เธอรู้สึกเหมือนถูกคุกคามหรือรู้สึกประหม่า  ถามว่าเธอจะทำอะไรต่อ ถ้าคุณเจอเธอที่ระเบียงทางเดิน ให้ถามเธอว่าคาบต่อไปเธอเรียนอะไร เธอจะไปเข้ากิจกรรมชมรมหรือเปล่า หรือเธอจะทำอะไรต่อหลังจากโรงเรียนเลิก โดยอย่าทำให้ดูสอดรู้สอดเห็นมากไป  ทำให้เธอหัวเราะ ถ้าคุณเริ่มต้นด้วยการเล่าเรื่องตลกเกี่ยวกับตัวเอง หรือเล่นมุกที่ไม่ทำให้ครูหรือคนที่คุณทั้งคู่รู้จักกลายเป็นตัวตลก คุณก็มาถูกทางแล้ว ถ้าคุณต้องการทำให้เธอรู้สึกเหมือนว่าเธอมีความหมายสำหรับคุณ คุณต้องแสดงความสนใจในสิ่งที่เธอชอบ นี่ไม่ได้หมายความว่าคุณต้องเอาแต่ถามเธอจนทำให้เธอรู้สึกว่าคุณกำลังซักไซ้เธออยู่ แต่หมายถึง คุณควรทำให้เธอเห็นว่าคุณใส่ใจในงานอดิเรก เพื่อน ครอบครัวของเธอ และเรื่องอื่นๆ ที่มีความสำคัญกับเธอ คุณอาจจะทำได้ดังนี้:   ถามเกี่ยวกับการเต้นหรือกีฬาอะไรก็ตามที่เธอเล่น ผู้หญิงชอบคุยเกี่ยวกับสิ่งที่เธอชอบ ถามเกี่ยวกับสัตว์เลี้ยงของเธอ ถ้าเธอเลี้ยงแมวหรือสุนัขอยู่ เธอจะชอบที่คุณใส่ใจในเรื่องนี้ ถามเกี่ยวกับเพื่อนของเธอ ผู้หญิงชอบคุยเรื่องที่เกี่ยวกับเพื่อนของเธอ และเรื่องต่างๆ ที่พวกเธอเจอมา คุณควรจะสร้างสมดุลในบทสนทนา แทนที่เธอจะเผยข้อมูลออกมาอยู่ฝ่ายเดียวโดยไม่ได้รับอะไรกลับมาเลย คุณก็ควรจะบอกเธอเรื่องของคุณบ้าง และทำให้เธอเป็นฝ่ายที่รู้จักคุณมากขึ้นด้วยเช่นกัน ถ้าคุณต้องการทำให้ผู้หญิงรู้สึกว่าเธอสำคัญกับคุณ คุณก็ควรจะถามความเห็นของเธอในหลายๆ เรื่อง เพื่อแสดงให้เธอเห็นว่าคุณใส่ใจในสิ่งที่เธอคิด คุณสามารถจีบเธอได้ด้วยการถามเธอว่า เธอชอบรองเท้าใหม่ของคุณไหม หรือถามเธอว่า คุณควรจะตัดผมทรงไหนดี แต่คุณยังสามารถถามความเห็นเกี่ยวกับเรื่องที่ใหญ่และจริงจังกว่านี้ได้อีกด้วย  หากมีการถกเถียงเกี่ยวกับเรื่องที่น่าสนใจเกิดขึ้นในห้องเรียนของคุณทั้งคู่ คุณสามารถถามเธอหลังจากที่หมดชั่วโมงเรียนแล้วได้ว่า เธอคิดอย่างไรกับเรื่องนั้น ถ้าคุณทั้งคู่เพิ่งจะได้ดูหนังเรื่องใหม่เหมือนกัน คุณก็สามารถถามเธอได้ว่า เธอชอบหนังเรื่องนั้นหรือไม่ เพราะอะไร ถามเกี่ยวกับเพลงที่เธอชอบ เพื่อที่จะได้รู้ว่าเธอชอบและไม่ชอบฟังอะไรบ้าง ไม่แน่นะ อนาคตคุณอาจจะได้ไปดูคอนเสิร์ตด้วยกันก็เป็นได้ ถ้าคุณต้องการทำให้เธอรู้สึกพิเศษ คุณก็ควรชื่นชมเธอทั้งรูปร่างหน้าตาและลักษณะนิสัย คุณไม่ควรจะพูดอะไรที่สุดโต่งเกินไป และไม่ควรพูดอะไรก็ตามที่จะทำให้เธอรู้สึกอึดอัด ตัวอย่างเช่น ห้ามพูดว่า “เธอคือผู้หญิงที่สวยที่สุดในโลก” แต่ให้พูดว่า “เฮ้ เสื้อสวยจังเลย มันเข้ากับตาของเธอมากเลยล่ะ” แทน ด้านล่างนี้คือวิธีการพูดชมอื่นๆ ที่สามารถทำให้เธอรู้สึกพิเศษและไม่รู้สึกอึดอัด  “เรารู้สึกสนุกมากที่ได้คุยกับเธอ” “เธอหัวเราะได้น่ารักจัง” “มีใครเคยบอกไหมว่าเธอหน้าเหมือน... (ชื่อของนักแสดงที่หน้าตาน่ารักคนหนึ่ง)?” “เธอเรียนเก่งจังเลย แถมยังเล่นกีฬาเป็นอีกต่างหาก” เมื่อคุณรู้จักกันและกันมากขึ้นเล็กน้อยแล้ว คุณก็สามารถเริ่มจีบผู้หญิงได้โดยการแกล้งเธอ หยอกล้อ และทำให้เธอรู้ว่าคุณชอบความน่ารักและความฉลาดที่อยู่ในตัวเธอ ถ้าคุณต้องการจีบเธอ คุณก็ควรใช้ภาษากายเพื่อแสดงความใส่ใจด้วยการหันหน้าเข้าหาเธอ สบตา และส่งยิ้มให้เธอ เพื่อเป็นการบอกเป็นนัยว่าคุณชอบเธอ  แกล้งเธอเล็กน้อยและปล่อยให้เธอแกล้งคุณกลับ อย่าแกล้งเธอแรงและจริงจังเกินไปจนทำให้เธอเข้าใจผิด ลองหยอกเธอเกี่ยวกับสีที่เธอคลั่งไคล้หรือดาราที่เธอหลงใหลดูสิ คุณสามารถเข้าถึงตัวกันได้เล็กน้อยด้วยการแกล้งตีเธอเบาๆ ที่แขน หรือปล่อยให้เธอผลักคุณ เมื่อคุณพูดอะไรบางอย่างที่ทำให้เธอหัวเราะออกมา ถ้าคุณต้องการให้ผู้หญิงเริ่มคิดว่าคุณอยากจะคบเธอเป็นแฟน คุณก็ต้องทำให้เธอเห็นว่าคุณให้ความสนใจในสิ่งที่เธอพูดหรือทำจริงๆ หากเธอตัดผมมาใหม่หรือใส่เสื้อตัวใหม่ บอกเธอไปเลยว่ามันดูดีมาก ถ้าเธอบอกคุณตอนวันศุกร์ว่า เธอรู้สึกประหม่าที่จะต้องไปแสดงเต้นบัลเล่ต์ในสุดสัปดาห์นี้ เมื่อวันจันทร์มาถึง ให้คุณถามเธอว่าการแสดงเป็นอย่างไรบ้าง การใส่ใจเล็กๆ น้อยๆ จะทำให้เธอรู้สึกว่าคุณมีความสำคัญกับเธอ  หากเธอเคยบอกว่า ซันนี่ สุวรรณเมธานนท์ คือนักแสดงคนโปรดของเธอ คุณก็สามารถชวนเธอคุยเรื่องหนังเรื่องใหม่ของเขาที่กำลังจะฉายในสัปดาห์หน้าได้ เธอจะรู้สึกดีที่คุณจำสิ่งที่เธอชอบได้ และเธออาจจะอยากไปดูหนังเรื่องนั้นกับคุณด้วย ถ้าคุณคุยกับเธอมาสักพักและสังเกตเห็นว่าเธอดูไม่ร่าเริงเหมือนปกติ คุณก็สามารถถามเธอได้ว่า “เธอเป็นอะไรหรือเปล่า? ถ้ามีเรื่องไม่สบายใจล่ะก็ บอกเราได้นะ” ถึงแม้เธอจะยังไม่พร้อมที่จะคุยเรื่องนั้นกับคุณก็ตาม แต่เธอก็จะรู้สึกซาบซึ้งที่คุณใส่ใจเธอ ถ้าคุณรู้ว่าเธอกำลังกังวลเกี่ยวกับการสอบใหญ่ที่ใกล้เข้ามา ให้คุณอวยพรขอให้เธอโชคดี และถามเธอในภายหลังว่าการสอบผ่านไปได้ด้วยดีหรือไม่ คุณไม่จำเป็นต้องจำตารางเรียนของเธอทั้งหมดเพื่อที่จะได้รู้เวลาสอบที่เป็นปัญหาสำหรับเธอ หากคุณเริ่มจีบและทำความรู้จักกันและกันเรียบร้อยแล้ว คุณก็สามารถเริ่มทำอะไรหลายๆ อย่างให้แก่เธอได้ เพื่อแสดงให้เธอรู้ว่า เธอมีความสำคัญกับคุณ คุณไม่จำเป็นต้องทำอะไรที่ใหญ่โตเพื่อทำให้เธอเห็นว่าคุณมีความตั้งใจที่จะทำอะไรหลายๆ อย่างให้ และใส่ใจความรู้สึกของเธอ สิ่งที่คุณสามารถทำได้มีดังนี้:   ถ้าคุณรู้ว่าช่วงพักกลางวันเธอจะยุ่งมาก เพราะเธอต้องอ่านหนังสือเตรียมสอบ คุณก็สามารถอาสาไปยืนเข้าแถวซื้ออาหารกลางวันแทนเธอได้ ถ้าเธอเรียนคนละห้องกับคุณ และคุณเจอเธอแถวระเบียงทางเดิน คุณก็สามารถเดินเป็นเพื่อนเธอและไปส่งเธอที่ห้องเรียนคาบถัดไปได้ ถ้าเพื่อนของคุณกำลังรอคุณอยู่ อย่าทิ้งเธอไปหาเพื่อนเฉยๆ ให้คุณอยู่คุยกับเธอจนกว่าจะหาจังหวะที่จะปลีกตัวออกมาอย่างเป็นธรรมชาติได้ เพื่อแสดงให้เธอเห็นว่า การพูดคุยกับเธอสำคัญสำหรับคุณมาก แม้ว่าจะเป็นการทำให้เพื่อนของคุณต้องรอสักหนึ่งหรือสองนาทีก็ตาม
แน่ใจว่าเธอชอบคุณ. หาเวลาและสถานที่ที่เหมาะสม. ทำให้เธอรู้ว่าคุณชอบเธอ. ชวนเธอออกเดท. ทำตัวให้เป็นผู้ใหญ่. ทำให้เธอสังเกตเห็นคุณ. สร้างช่วงเวลาที่ดี. ดึงดูดความสนใจของเธอในชั่วโมงเรียน. ดึงดูดความสนใจของเธอนอกห้องเรียน. ทำตัวเป็นมิตร. สร้างช่วงเวลาการสนทนาที่ดีกับเธอ. แสดงความสนใจในสิ่งที่เธอชอบ. ถามความเห็นจากเธอ. ชื่นชมเธอ. จีบเธอ. ให้เธอเห็นว่าคุณกำลังให้ความสนใจเธออยู่. พยายามเพื่อเธอ.
https://www.wikihow.com/Get-a-Girlfriend-in-Middle-School https://www.wikihow.com/Get-a-Girlfriend-in-Middle-School https://www.wikihow.com/Get-a-Girlfriend-in-Middle-School
Ask Her Out Catch Her Eye Make Her Feel Special